Document ID: 31997R1598

KOMMISSIONENS FORORDNING (EF) Nr. 1598/97 af 30. juli 1997 om ændring af forordning (EF) nr. 1600/95 om gennemførelsesbestemmelser for importordningen for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 13, stk. 3, og artikel 16, stk. 1 og 4,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (3), særlig artikel 1, stk. 1, og
ud fra følgende betragtninger:
Ved Rådets forordning (EF) nr. 1595/97 (4) om ændring af forordning (EF) nr. 3066/95 (5), om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi, og om ophævelse af forordning (EF) nr. 1798/94, ændredes den indrømmelse for Bulgarien for produkter henhørende under KN-kode 0406, der erstattede alle eksisterende indrømmelser for de pågældende produkter, herunder dem, der er omhandlet i bilag IV til forordning (EF) nr. 1600/95 (6), senest ændret ved forordning (EF) nr. 503/97 (7); bilag IV og VII til forordning (EF) nr. 1600/95 bør derfor tilpasses;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1600/95 foretages følgende ændringer:
1) I nr. 8 og 9 i kolonnen »Oprindelsesland« i bilag IV udgår »Bulgarien«.
2) I bilag VII udgår rubrikken »Bulgarien«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 1997.

Labels: 3
17
18